als_Latn dik_Latn sna_Latn
Mumford & Sons Ndryshe
Mumford & Sons tregojnë detaje nga albumi i tyre i ri “Wilder Mind”, i cili do të publikohet më maj. Djemtë kanë ndërruar drejtim.
Politiko
E Martë, 3 Mars 2015 | 07:00
0 Komente.
Kur Ted Dwane, basisti i Mumford & Sons, hyri në studion e tij në Londër, për të filluar punën në albumin e tretë të grupit, u përball me një befasi: një dhomë mbushur plot me sintisajzerë.
“Ishte e çuditshme. Nuk kisha pritur që do të bënim gjëra të njëjta sërish, mirëpo kjo ishte çmenduri”, thotë ai për Rolling Stone Magazine.
Në albumin e tyre të ri, “Wilder Mind”, i cili do të publikohet pas një muaji, Mumford & Sons kryesisht kanë hequr elementet e tyre identifikuese – mandolina, cingëllima akustike e goditje daullesh. Ato i kanë zëvendësuar me kitara të tipit si U2 dhe sintisajzerë.
Ai do të tingëllojë goxha ndryshe nga materialet e tyre të mëhershme – me të cilat kishin fituar famën.
“Ndjemë që nuk duhej bërë sërish të njëjtat gjëra. Askush nga ne nuk mendonte se duhej bërë diçka si ‘Babel 2’. Dëshironim diçka ndryshe. E dinim që nuk do të përfshinim instrumente akustike”, thotë frontmeni Marcus Mumford.
Albumi i ri i Mumford & Sons, i treti me radhë, “Wilder Mind”, do të publikohet më 4 maj.
Folk-rocker’at e jashtëzakonshëm britanikë, pra, kësaj radhe do të vijnë më shumë si muzikë elektrike. Në videon e mëposhtme mund ta shijoni një “copë” nga albumi i ri, për të parë si do të tingëllojë ai. / Politiko.net
Lista e këngëve të “Wilder Mind”:
Tompkins Square Park
Believe
The Wolf
Wilder Mind
Just Smoke
Monster
Snake Eyes
Broad-Shouldered Beasts
Cold Arms
Ditmas
Only Love
Hot Gate
glg_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn zho_Hans eng_Latn eng_Latn hun_Latn eng_Latn nld_Latn eng_Latn eng_Latn eng_Latn eng_Latn eng_Latn sot_Latn